TASCO พุ่งเกือบ 5% โบรกฯแนะ “ซื้อเก็งกำไร” รับผลดีราคาน้ำมันร่วง
TASCO พุ่งเกือบ 5% โบรกฯแนะ ”ซื้อเก็งกำไร” รับผลดีราคาน้ำมันร่วงทำต้นทุนผลิตลดลง ล่าสุด ณ เวลา 15.55 น. อยู่ที่ 15.40 บาท บวก 0.70 บาท หรือ 4.76% สูงสุดที่ 15.50 บาท ต่ำสุดที่ 15 บาท ด้วยมูลค่าซื้อขาย 140.94 ล้านบาท
26 พ.ย. 2561

ผู้สื่อข่าวรายงานว่า ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ล่าสุด ณ เวลา 15.55 น. อยู่ที่ 15.40 บาท บวก 0.70 บาท หรือ 4.76% สูงสุดที่ 15.50 บาท ต่ำสุดที่ 15 บาท ด้วยมูลค่าซื้อขาย 140.94 ล้านบาท

โดย บล.กรุงศรี ระบุในบทวิเคราะห์ แนะนำ “ซื้อเก็งกำไร” หุ้น TASCO โดยเป็นอีกหนึ่งผู้ประกอบการที่คาดว่าจะได้ประโยชน์จากราคาน้ำมันดิบที่ลดลงเนื่องจากจะทำให้ต้นทุนในการผลิตยางมะตอยลดลงตามไปด้วยส่งผลบวกต่อมาร์จินและกำไรของ TASCO ให้กลับมาฟื้นตัว